CELEX: 62014TN0274
Language: hu
Date: 2014-04-30 00:00:00
Title: T-274/14. sz. ügy: 2014. április 30-án benyújtott kereset – Lech-Stahlwerke kontra Bizottság

14.7.2014   
            
            
               HU
            
            
               Az Európai Unió Hivatalos Lapja
            
            
               C 223/27
            
         2014. április 30-án benyújtott kereset – Lech-Stahlwerke kontra Bizottság
   (T-274/14. sz. ügy)
   2014/C 223/32
   Az eljárás nyelve: német
   
      Felek
   
   
      Felperes: Lech-Stahlwerke GmbH (Meitingen, Németország) (képviselők: I. Zenke és T. Heymann ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2012. december 20-i törvény 5. cikkével módosított, a megújuló energiák elsőbbségéről szóló, 2008. október 25-i törvényben (EEG) szabályozott, a megújuló energiaforrásokból és bányagázból előállított villamos energiára vonatkozó támogatás és az energiaigényes vállalkozások számára csökkentett EEG-pótdíj tekintetében a Németországi Szövetségi Köztársasággal szemben az EUMSZ 108. cikk (2) bekezdése szerinti hivatalos vizsgálati eljárás megindításáról szóló, 2013. december 18-i 2014/C 37/07 bizottsági határozatot abban a részében, amely az EUMSZ 107. cikkének (1) bekezdése értelmében vett támogatásnak minősíti és a közös piaccal előzetesen összeegyeztethetetlennek minősíti az energiaigényes vállalkozások számára csökkentett EEG-pótdíjat;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap: az EUMSZ 107. cikk (1) bekezdésének megsértése – nem állami támogatás
               
                           —
                        
                        
                           A felperes arra hivatkozik, hogy a megújuló energiák elsőbbségéről szóló törvényben (a továbbiakban: EEG) foglalt támogatási mechanizmus egészében véve, és különösen az energiaigényes vállalkozásokra vonatkozó külön kompenzációs rendszer nem minősül az EUMSZ 107. cikk (1) bekezdése értelmében állami támogatásnak, mivel sem közvetve, sem közvetlenül nem kapcsolódik hozzá állami források átruházása. A támogatást kizárólag magánforrásokból finanszírozzák, amelyek pénzügyi mozgásai felett az állami hatóságok nem gyakorolnak felügyeletet.
                        
                     
         
               2.
            
            
               A második jogalap: az EUMSZ 107. cikk (1) bekezdésének megsértése – az energiaigényes vállalkozások szelektív jellegű előnyben részesítésének hiánya
               
                           —
                        
                        
                           A felperes továbbá előadja, hogy a külön kompenzációs rendszer nem jelenti az energiaigényes vállalkozások szelektív jellegű előnyben részesítését. Egyrészt a vállalkozások nem részesültek olyan kedvezményben, amelyet rendes piaci feltételek mellett ne kaptak volna meg, mivel e feltételek mellett az EEG-létesítményüzemeltetőknek az általuk előállított áramot piaci áron kellett értékesíteniük, és már nem volt EEG-pótdíj. Másrészt a külön kompenzációs rendszer – az előállító ipar valamennyi ágazatára vonatkozóan egyformán – azon energiaigényes vállalkozások körén belül érvényesült, amelyeknek azzal kellett szembesülniük, hogy az EEG-pótdíj miatt elveszítik nemzetközi versenyképességüket.
                        
                     
         
               3.
            
            
               A harmadik jogalap: az EUMSZ 107. cikk (1) bekezdésének megsértése – a közös piaccal való feltétlen összeegyeztethetőség
               
                           —
                        
                        
                           Még ha támogatásnak minősülne is a külön kompenzációs rendszer, akkor is nyilvánvalóan összeegyeztethetetlen lenne a közös piaccal a 107. cikk (3) bekezdésének b) és c) pontjában foglalt, támogatások jogára vonatkozó rendelkezések alapján, a tartós és stabil európai gazdaság biztosítása mellett a környezetvédelem és az éghajlatváltozás elleni küzdelem közösségi érdekű céljára tekintettel.